A felnőtt válogatottban 18 évesen, 2007 szeptemberében mutatkozott be egy Panama elleni barátságos mérkőzésen, amit a játékvezető a nagy mennyiségű csapadék miatt a félidőben lefújt. Ezután számos barátságoson és vb-selejtezőn is pályára lépett, majd részt vett a 2009-es CONCACAF-aranykupán is, ahol a döntőben is gólt lőtt az amerikaiak ellen, Mexikó pedig megnyerte a tornát. Ugyanez történt a 2011-es kiírásban is: akkor is gólt szerzett a döntőben, és Mexikó akkor is nyert. Közben szerepelt a 2010-es világbajnokságon is, ahol hazája minden mérkőzését végigjátszotta. A 2011-es Copa América és a 2013-as konföderációs kupa nem sok sikert hozott számára, ugyanis egyik alkalommal sem jutottak tovább a csoportból. Részt vett még a 2014-es vb-n is, ahol a nyolcaddöntőben óriási gólt lőtt, ám hiába, mert a hollandok kettővel válaszoltak.